ด่วน! รัสเซียยิงขีปนาวุธ ถล่ม “เมืองซาปอริซเซีย” ชาวยูเครนเสียชีวิต 23 ราย
ด่วน! รัสเซียยิงขีปนาวุธ ถล่ม “เมืองซาปอริซเซีย” ทางภาคใต้ของยูเครน ผู้เสียชีวิตอย่างน้อย 23 ราย และบาดเจ็บ 28 ราย
ด่วน! รัสเซียยิงขีปนาวุธ ถล่ม “เมืองซาปอริซเซีย” ทางภาคใต้ของยูเครน ผู้เสียชีวิตอย่างน้อย 23 ราย และบาดเจ็บ 28 ราย
30 ก.ย. 2565

นายโอเลกซานดร์ สตารักห์ ผู้ว่าการแคว้นซาปอริซเซีย เปิดเผยว่า ขบวนรถที่บรรทุกพลเรือนชาวยูเครนได้ถูกโจมตีด้วยขีปนาวุธของรัสเซียในวันนี้ (30 ก.ย.) ใกล้กับเมืองซาปอริซเซียทางภาคใต้ของยูเครน
โดยสำนักข่าวรอยเตอร์รายงานว่า มีผู้เสียชีวิตอย่างน้อย 23 ราย และบาดเจ็บ 28 ราย จากการโจมตีด้วยขีปนาวุธของรัสเซียเข้าใส่ขบวนยานพาหนะของพลเรือนใกล้กับเมืองซาปอริซเซียที่อยู่ทางภาคใต้ของยูเครนในวันนี้
“จนถึงขณะนี้ มีผู้เสียชีวิต 23 ราย และบาดเจ็บ 28 ราย โดยเป็นพลเรือนทั้งหมด” นายสตารักห์ระบุในเทเลแกรมซึ่งเป็นแอปส่งข้อความ
ทั้งนี้รัสเซียได้ออกมาปฏิเสธว่า ไม่ได้มีเจตนามุ่งเป้าโจมตีพลเรือน แม้ว่าการโจมตีของรัสเซียได้ทำลายล้างเมืองต่างๆ ของยูเครนก็ตาม โดยรัสเซียได้เปิดฉากบุกยูเครนเมื่อวันที่ 24 ก.พ.ที่ผ่านมา โดยเรียกว่าเป็นปฏิบัติการพิเศษด้านการทหาร